1. Orttirma nisbat ma’nosi kuchaygan so’zni aniqlang. A) surishtirishdi B) o’qittirmoq C) gapirtirma D) bildirib qo’ygin

2. Xabar mayli shart mayli o’rnida qo’llangan gapni aniqlang. A) Kuling, do’stlar, umringiz uzoq bo’ladi.

B) Avval qarzingni to’laysan, keyin aka-ukachilik bo’ladi. C) Va’da berdingmi, bajar.

D) Biz ishlaylik-da, siz dam oling – shunaqami?

3. III shaxs buyruq-istak maylidagi fe’llar bilan ifodalangan gapning kesimi II shaxs ma’nosida qo’llansa, qanday ma’nolar anglashiladi?

1) iltifot, mulozamat bildirish; 2) do’q-po’pisa; 3) kesatish. A) 1,2 B) 1,3 C) 1,2,3 D) 2,3

4. Fe’lning lug’aviy shakllariga qaysi bandda misol berilgan? A) o’qish, o’qimoq, o’qimoqda

B) yozdi, yozmoqda, yozmoqchi

C) kel, kelgan, kelsa

D) kelmoq, kelib, kelar

5. Birgalik nisbat shaklidagi fe’lni aniqlang.

A) kuylashmoq B) do’stlashmoq C) bellashmoq D) birlashmoq

6. Qaysi so’zda orttirma nisbat qo’shimchasi mavjud, lekin unda bu nisbatga xos ma’no ifodalanmagan?

A) oqizmoq B) o’g’irlatmoq C) ko’rsatmoq D) surishtirmoq

7. Har kishi el uchun tortsa agar ranj,

Oqibat muyassar bo’lar unga ganj.

Kesim qaysi so’z turkumi bilan ifodalangan?

A) 1-si ot, 2-si qo’shma fe’l bilan

B) har ikkovi ham ot bilan

C) 1-si sifat, 2-si ot bilan

D) har ikkovi ham qo’shma fe’l bilan

8. Qaysi juft so’z fe’l turkumiga mansub ?

A) aytdi-qo’ydi B) oldi-berdi C) ur-sur D) so’rab-so’rab

9. Omonlik tilasang, agar sen o’zing,

Tilingdan chiqarma yaroqsiz so’zing.

Baytda qo’llangan fe’llar nimani atab kelishiga ko’ra qaysi turga mansub?

A) harakat B) holat C) holat va harakat D) holat va nutqiy faoliyat

10. Qaysi gapda ishora fe’li ishtirok etgan ?

A) U barchasiga rozi ekanligini aytdi.

B) U « Seni yomon ko’raman » demoqchiday baqrayib turardi.

C) Uning imo-ishoralarini onasidan bo’lak hech kim tushunmas edi.

D) Tosh otish bilan bitmagan ishni qosh qoqish bilan bitirdi.

11. Qaysi gapda asosining tarkibi fe’l yasovchi qo’shimchalarga teng bo’lgan tovushlardan iborat so’z ishtirok etgan ?

A) Garchi jafo emaskan, Oshiq « Kuydim », - demaskan.

B) Taqdir mendan yuz burma, Sevganimdan ayirma.

C) Laylim, sado bergin, izlaring qayda ?

D) Qalbim jo’shqinligi jo’shqin soyda bor.

12. Mana shunday sharoitda har jihatdan bilimdon va til biladigan kishini ko’rsangiz, og’zingiz ochilib qolishi turgan gap edi.

Berilgan gapda fe’lning qanday vazifa shakllari qo’llangan ?

A) 1 ta harakat nomi, 2 ta sifatdosh, 1 ta sof fe’l

B) 1 ta harakat nomi, 1 ta sifatdosh, 1 ta ravishdosh, 1 ta sof fe’l

C) 1 ta harakat nomi, 2 ta sifatdosh, 1 ta ravishdosh, 1 ta sof fe’l

D) 1 ta harakat nomi, 1 ta sifatdosh, 1 ta ravishdosh

13. Yuzungni oftobini ko’rub hayron bo’lub qoldim,

Falakg’a qo’l uzotib shamsi anvarni olib bo’lmas.

Gapda qo’llangan *bo’lmoq* fe’llarining vazifasi qaysi bandda to’g’ri ko’rsatilgan ?

A) 1- gapda qo’shma fe’lning, 2-gapda ko’makchi fe’lli so’z qo’shilmasining tarkibiy qismi bo’lib kelgan.

B) 1-gapda ko’makchi fe’lli so’z qo’shilmasining, 2-gapda qo’shma fe’lning tarkibiy qismi bo’lib kelgan.

C) 1-gapda ham, 2-gapda ham ko’makchi fe’lli so’z qo’shilmasining tarkibiy qismi bo’lib kelgan.

D) 1-gapda ham, 2-gapda ham qo’shma fe’lning tarkibiy qismi bo’lib kelgan.

14. Ajdodlarim yotgan xokni,

Bermagayman hech qachon!

Bu zaminning har zarrasi,

Qalbimga ildiz otgan.

Ushbu she’riy parchada xabar maylidagi nechta fe’l mavjud? A) 1 ta B) 2 ta C) 3 ta D) Mavjud emas

15. 1) qochoqni tutmoq ; 2) parda tutmoq ; 3) ro’za tutmoq ; 4) suv tutmoq ; 5) o’zini tumoq

*« Qo’y-qo’zilarning ma’rashi ko’chani tutgan edi »* gapidagi *tutmoq* fe’lining shakldoshi qaysi misolda ishtirok etgan ?

A) 1,3 B) 2,3,4,5 C) 3,5 D) Misollarning barchasida bir so’zning turli ma’nolari keltirilgan

16. Qaysi qatordagi gapda ravishdosh yasovchi qo’shimcha yetakchi fe’l bilan ko’makchi fe’lni bog’lashga xizmat qilgan?

1) Sayohatchilar qorong’I tushguncha manzilga yetib keldilar. 2) Kampir ham o’z vaqtida keldi-qoldi.

3) Usta Alim qo’shnisining yerini sotib oldi.

4) Dadasi yangi uy uchun kerakli jihozlarni olib keldi. A) 1,2,3,4 B) 1,2 C) 1,3,4 D) faqat 1

17. Ammo Saidiy hafta sayin jurnalning oxirgi sahifasida o’z ismini “bosilmaydi” bezagi bilan ko’ravergandan so’ng, yozuvchi bo’lish uchun o’zining tutgan yo’li to’g’ri ekaniga shubhalana boshladi.

Ushbu gapda nechta sodda yasama so’z fe’lga yasovchi qo’shimcha qo’shish orqali hosil qilingan?

A) Bunday so’z berilmagan B) 1 ta C) 2 ta D) 3 ta

18. Shart mayliga orzu-istak ma’nosini qo’shadigan vosita berilgan javobni toping.

A) emas B) lozim C) kerak D) edi

19. Qaysi qatorda keltirilgan so’z jismoniy holat fe’li hisoblanmaydi ?

A) og’ridi B) uxladi C) sog’aydi D) charchadi

20. O’zbek tilida fe’llar leksik-grammatik xususiyatlariga ko’ra qanday turlarga bo’linadi ?

A) mustaqil va yordamchi B) o’timli va o’timsiz C) tuslanadigan va tuslanmaydigan D) tub va yasama

21. Qaysi vazir g’iybat gaplarni aytsa, uydirma gaplarga quloq solsa, jabr-zulm qilsa, o’ziga yoqmagan kishilarni yo’qotish payiga tushsa, uni vazirlikdan tushirish lozim.

Noto’g’ri mulohazani aniqlang.

A) Gapda sifat vazifasida kelgan ot mavjud.

B) Fe’l yasovchi qo’shimcha qo’llangan.

C) 13 o’rinda ism qo’llangan.

D) Gapda fe’lning barcha vazifa shakllari uchraydi

22. Qaysi gapda orttirma nisbat shaklidagi fe’l qo’llanmagan?

1) Donishmandlar yalqovlik muhtojlik eshigi ikanligini uqtirganlar.

2) Navoiy ota va onani oy-u quyoshga o’xshatgan.

3) Olimlarni ortiqcha saodatga intilish saodatni qo’lga kiritishga to’sqinlik qilishligini aytishgan.

A) 1,2,3 B) faqat 2 C) faqat 3 D) Barchasida qo’llangan

23. Onam shu qadar jon holatda oldinga tashlandilarki, o’zlarini to’xtata olmay, ko’ksilari bilan ravon derazasi raxiga zarb bilan urildilar, shunda ham to’xtamay boshlarini ichkariga suqib, bo’ynilarini cho’zib – butun vujudlari ko’zga aylanib, qaldirg’ochning uyasi tomon qarashga intildilar.

Fe’l turkumiga mansub so’zlar qaysi nisbatda ekanini aniqlang. A) 6 ta aniq, 2 ta o’zlik, 1 ta orttirma B) 6 ta aniq, 1 ta o’zlik, 1 ta orttirma

C) 5 ta aniq, 1 ta o’zlik, 1 ta majhul, 1 ta orttirma

D) 7 ta aniq, 2 ta o’zlik

24. To’liqsiz fe’l qaysi gapda fonetik yozuv qoidasi bo’yicha yozilgan?

A) Alisherning qalbiga kirmoqchiday tikilib qarardi tog’asi. B) Fors shoirlari yuksak tuyg’ular, teran fikrlar ila to’la ajib she’rlar yaratmishlar.

C) Turkiston o’lkamiz vodiylari, sahrolari keng, tog’lari buyuk, aholisi turk – o’zbekdur.

D) Viqor-la o’shshaygan qoya labida Nafis chayqaladi bir tup na’matak.

25. *Bormasaydim* gapida modal ma’no qaysi shakl orqali ifodalangan? A) –ma B) –sa(y) C) –di D) –m

26. Qaysi gapda orttirma nisbat shaklidagi fe’ldan yasalgan ot ishtirok etgan ?

A) Bahorda yana ekinlarni kasallantiradi.

B) Direktor o’sha terilar uchun xalq xo’jaligi yutuqlari ko’rgazmasining oltin medalini oldi.

C) Eshikni ochishim bilan dadam qo’lidagi gazetasini, oyim qo’lidagi supurgisini tashlab menga qaradi. D) Oqqirov kasalligi g’o’za barglariga uya quradi, tuproqda, o’simlik chirindilari orasida qishlaydi.

27. Qaysi gapda otdan yasalgan fe’l va fe’ldan yasalgan ot mavjud? A) Avval o’yla, keyin so’yla.

B) Uning yaxshi o’qituvchi bo’lib, to’rtinchi sinfni “to’rt” bahoga yakunlayotganidan dadasi bilan onasi, buvisi ham xursand.

C) Men o’qimay turib ham boshimda shu qadrdon qalpoqcham bor ekan, albatta, agronom ham, injener ham, artist ham bo’la olaman, deb qattiq ishonar edim.

D) Bir ozayadi bu qiynoq, bir qiynaydi bu ozor.

28. Rangi biroz oqarinqiragani uchun qoshlari yana ham qora, quyuq ko’rinar, peshonasiga tushib turgan qo’ng’ir sochlarining jingalagi ham biroz ko’kargan, lekin g’unchadek lablari o’ziga yarashgan, bejirim edi.

Berilgan gapdagi fe’l turkumiga mansub so’zlar qaysi nisbat shakllarida kelgan?

A) aniq, o’zlik, orttirma B) aniq, majhul, orttirma C) aniq, orttirma D) aniq, o’zlik

29. Qaysi qatorda ko’makchi fe’li sifatdosh shaklida bo’lgan ko’makchi fe’lli so’z qo’shilmasi ega vazifasida kelgan? A) Unashtirib qo’yilgan qizsan, sal o’zingga qarab yur. B) Hozir siz bilan ko’rib chiqqanlarimiz mavzuning faqat bir jihati, xolos.

C) Darsga kelganlar va qochib ketganlar ro’yxatini tayyorlab ber. D) Bosib o’tgan yo’llarning sarhisobi bir qiyin.

30. Biz ona yurt, aziz Vatan debon sog’inch va orziqishlarda yashaymiz.

Ushbu gapdagi *debon* so’ziga qaysi bandda to’g’ri izoh berilgan?

A) fe’lning ravishdosh shakli B) fe’lning sifatdosh shakli C) ko’makchi D) bog’lovchi

31. Qaysi gapda yasama fe’l fonetik qoida bo’yicha yozilgan?

A) Qulupnay pushtalari orasida suv yaltiraydi.

B) Goho miriqib gaplashib, o’y surib ham olamiz.

C) Dalada mashinalar ko’paymoqda.

D) Salimjon qo’ylarni erinmay birma-bir sanadi.

32. Qaysi qatorda aniq nisbat shaklidagi fe’l berilgan?

A) kiritmoq B) berkitmoq C) qaytarmoq D) surilmoq

33. Yomonga yo’l…sang, “yov keldi” qilar.

Maqol tarkibida tushib qolgan fe’l yasovchi qo’shimchani aniqlang.

A) –at B) –la C) –iq D) –ber

34. Xat ukam tomonidan yozildi.

Fe’lning nisbatini aniqlang.

A) aniq B) o’zlik C) majhul D) birgalik

35. Qaysi gapdagi ko’makchi fe’lli so’z qo’shilmasi harakatni o’z maqsadlari uchun bajarilishi ma’nosini beradi?

A) Ovqatimdan bir tatib ko’ring.

B) Zarur topshiriqlarni yozib oldim.

C) Hikoyani bizga to’lig’icha o’qib berdi.

D) Mohir qo’llar to’garagiga qatnab turibman.

36. Mustaqil va yordamchi fe’llardan iborat qaysi birlik qo’shib ham yozilishi mumkin ?

1) ayta ber ; 2) bora oladi ; 3) olib qochdi ; 4) bilar ekan.

A) 1,2,3,4 B) 1,2 C) 1,2,4 D) 1,3